

**ΔΙΕΘΝΗΣ ΗΜΕΡΑ ΑΝΘΡΩΠΙΝΟΥ ΔΥΝΑΜΙΚΟΥ – 20/5/2021**

Στις 20 Μαΐου 2021 τιμάται διεθνώς το επάγγελμα του στελέχους ανθρώπινου δυναμικού και η σημαντική συνεισφορά του προς το ανθρώπινο δυναμικό και τις επιχειρήσεις. Η ημέρα αυτή συμπίπτει με την περίοδο προσαρμογής στα νέα δεδομένα που έχει επιφέρει η κρίση της πανδημίας του κορωνοϊού και τις πολλές προκλήσεις για το ανθρώπινο δυναμικό. Κεντρικό θέμα για το 2021 είναι *«Το ανθρώπινο δυναμικό διαμορφώνει το νέο μέλλον»*. Οι επαγγελματίες ανθρώπινου δυναμικού διαδραματίζουν καθοριστικό ρόλο για να επέλθουν αλλαγές με στόχο τη βελτίωση της επαγγελματικής ζωής του τόπου.

Το Υπουργείο Εργασίας, Πρόνοιας και Κοινωνικών Ασφαλίσεων (ΥΕΠΚΑ) ως ο καθ’ ύλην αρμόδιος βραχίονας του Κράτους για τα θέματα της εργασίας και της κοινωνικής πρόνοιας, συνεργάζεται στενά με τα στελέχη ανθρώπινου δυναμικού στο πλαίσιο της εφαρμογής των νόμων του Κράτους και των πολιτικών της Κυβέρνησης.

Αναγνωρίζουμε τη μεγάλη προσφορά των επαγγελματιών ανθρώπινου δυναμικού, γιατί:

* Συμβάλλουν στη συμμόρφωση των επιχειρήσεων και των εργαζομένων με τη νομοθεσία.
* Συντελούν στην επιτυχία των επιχειρήσεων, προσελκύοντας και αναπτύσσοντας τους εργαζομένους.
* Στηρίζουν τους εργαζομένους για να προσαρμοστούν στα νέα δεδομένα που προκύπτουν.
* Ενδυναμώνουν το ανθρώπινο κεφάλαιο, το κύριο στοιχείο των σύγχρονων επιχειρήσεων, ιδιαίτερα σε περιόδους κρίσης όπως αυτή που αντιμετωπίζουμε σήμερα παγκοσμίως, της πανδημίας του κορωνοϊού.
* Υποστηρίζουν νέους ρόλους και τρόπους εργασίας με επίκεντρο τον άνθρωπο και την αύξηση της παραγωγικότητας.
* Συμβάλλουν στην προσωπική ανάπτυξη και ευημερία των ανθρώπων.

Με την ευκαιρία της **Διεθνούς Ημέρας Ανθρώπινου Δυναμικού**, το ΥΕΠΚΑ εκφράζει ευχαριστίες προς όλα τα στελέχη ανθρώπινου δυναμικού που συνεργάζονται και συμπορεύονται μαζί του για τη συνεχή πρόοδο του εργατικού δυναμικού και των επιχειρήσεων του τόπου.

#InternationalHRday

#HRshapingthenewfuture

17 Μαΐου 2021

ΚωΚ/..